Björgunarsveitir kallaðar út að Fjárhústungu í Borgarfirði - UPPFÆRT Björgunarsveitir á Vesturlandi voru laust eftir klukkan 17 í dag kallaðar út vegna manns sem fallið hafði í gil í sumarhúsahverfinu Fjárhústungu í landi Stóra Áss , skammt frá Hraunfossum . Er talið að fallið hafi verið 5 - 6 m . Maðurinn var einn á ferð og líklegast búinn að liggja í sprungunni í um tvær klukkustundir þegar gönguhópur kom að honum . Hann er með meðvitund en gat ekki hreyft sig vegna bakverkja . Björgunarsveitir úr Borgarfirði , Borgarnesi og Akranesi voru kallaðar á staðinn og áhersla lögð á að vanir fjallabjörgunarmenn kæmu á vettvang . Upp úr klukkan 18 var búinn að ná hinum slasaða upp og hann kominn í sjúkrabíl .